CELEX: 62013CN0279
Language: sl
Date: 2013-05-22 00:00:00
Title: Zadeva C-279/13: Predlog za sprejetje predhodne odločbe, ki ga je vložilo Högsta domstolen (Švedska) 22. maja 2013 – C More Entertainment proti Linusu Sandbergu

20.7.2013   
            
            
               SL
            
            
               Uradni list Evropske unije
            
            
               C 207/33
            
         Predlog za sprejetje predhodne odločbe, ki ga je vložilo Högsta domstolen (Švedska) 22. maja 2013 – C More Entertainment proti Linusu Sandbergu
   (Zadeva C-279/13)
   2013/C 207/55
   Jezik postopka: švedščina
   
      Predložitveno sodišče
   
   Högsta domstolen
   
      Stranki v postopku v glavni stvari
   
   
      Tožeča stranka: C More Entertainment AB
   
      Tožena stranka: Linus Sandberg
   
      Vprašanja za predhodno odločanje
   
   
               1.
            
            
               Ali pojem priobčitve javnosti v smislu člena 3(1) Direktive 2001/29/ES (1) vključuje dejanje, da se na spletni strani, ki je dostopna vsem, vzpostavi povezava, s klikom katere se omogoči dostop do dela, ki ga radiodifuzno oddaja imetnik avtorske pravice na tem delu?
            
         
               2.
            
            
               Ali način dostopa do povezave vpliva na presojo prvega vprašanja?
            
         
               3.
            
            
               Ali je treba upoštevati dejstvo, da je dostop do dela, na katerega se povezava nanaša, kakor koli omejen?
            
         
               4.
            
            
               Ali lahko države članice s tem, da določijo, da priobčitev javnosti zajema še več dejanj, kot jih določa člen 3(1) Direktive, avtorju priznajo širšo izključno pravico?
            
         
               5.
            
            
               Ali lahko države članice s tem, da določijo, da priobčitev javnosti zajema še več dejanj, kot jih določa člen 3(2) Direktive, avtorju priznajo širšo izključno pravico?
            
         
      (1)  Direktiva 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi (UL, posebna izdaja v slovenščini, poglavje 17, zvezek 1, str. 230).